CELEX: 52012DP0307
Language: hu
Date: 2012-09-11 00:00:00
Title: Jarosław Leszek Wałęsa mentelmi jogának felfüggesztése Az Európai Parlament 2012. szeptember 11-i határozata a Jarosław Leszek Wałęsa mentelmi jogának felfüggesztésére irányuló kérelemről (2012/2112(IMM))

3.12.2013   
            
            
               HU
            
            
               Az Európai Unió Hivatalos Lapja
            
            
               CE 353/152
            
         2012. szeptember 11., keddJarosław Leszek Wałęsa mentelmi jogának felfüggesztése
   P7_TA(2012)0307
   Az Európai Parlament 2012. szeptember 11-i határozata a Jarosław Leszek Wałęsa mentelmi jogának felfüggesztésére irányuló kérelemről (2012/2112(IMM))
   2013/C 353 E/23
   
      Az Európai Parlament,
   
               —
            
            
               tekintettel a Lengyel Köztársaság államügyésze által 2012. április 20-án egy állítólagos szabálysértéssel kapcsolatos jogi fellépés vonatkozásában benyújtott, a 2012. május 23-i plenáris ülésen bejelentett, Jarosław Leszek Wałęsa mentelmi jogának felfüggesztésére irányuló kérelemre,
            
         
               —
            
            
               miután eljárási szabályzata 7. cikke (3) bekezdésének megfelelően meghallgatta Jarosław Leszek Wałęsát,
            
         
               —
            
            
               tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
            
         
               —
            
            
               tekintettel az Európai Unió Bírósága 1964. május 12-i, 1986. július 10-i, 2008. október 15-i és 21-i, 2010. március 19-i, valamint 2011. szeptember 6-i ítéletére (1),
            
         
               —
            
            
               tekintettel a Lengyel Köztársaság Alkotmányának 105. cikkére, valamint az 1996. május 9-i, a képviselői vagy szenátori mandátumok gyakorlásáról szóló lengyel törvény 7b. cikkének (1) bekezdésére és 7c. cikkére, a 10b. cikkel együtt,
            
         
               —
            
            
               tekintettel eljárási szabályzata 6. cikkének (2) bekezdésére és 7. cikkére,
            
         
               —
            
            
               tekintettel a Jogi Bizottság jelentésére (A7-0230/2012),
            
         
               A.
            
            
               mivel a Lengyel Köztársaság államügyésze egy európai parlamenti képviselő, Jarosław Leszek Wałęsa mentelmi jogának felfüggesztését kérelmezte egy állítólagos szabálysértéssel kapcsolatos jogi fellépés vonatkozásában;
            
         
               B.
            
            
               mivel az államügyész kérelme a szabálysértési kódexet létrehozó 1971. május 20-i lengyel törvény, valamint a közúti közlekedésről szóló 1997. június 20-i törvény szerinti állítólagos szabálysértéssel kapcsolatos eljárásra vonatkozik egy 2011. szeptember 2-i, lengyelországi közlekedési baleset tekintetében, amelyben Jarosław Leszek Wałęsa részt vett és súlyosan megsérült;
            
         
               C.
            
            
               mivel az Európai Unió kiváltságairól és mentességeiről szóló jegyzőkönyv 9. cikke értelmében a képviselőket saját államuk területén a parlamentjük tagjaira vonatkozó mentesség illeti meg;
            
         
               D.
            
            
               mivel Jarosław Leszek Wałęsa elutasította, hogy a Jogi Bizottság meghallgassa, de jelezte, hogy szeretné gyorsan lezárni az ügyet és úgy véli, hogy mentelmi jogát fel kell függeszteni;
            
         
               E.
            
            
               mivel a mentelmi jog felfüggesztéséről szóló döntés meghozatala kizárólag a Parlament hatásköre; mivel a Parlament a mentelmi jog felfüggesztésére vonatkozó határozatának meghozatala során ésszerű módon figyelembe veheti a képviselő álláspontját (2);
            
         
               F.
            
            
               mivel a Jogi Bizottság által benyújtott dokumentumok alapján a tényállás szerint az állítólagos tevékenységek nincsenek közvetlen, nyilvánvaló összefüggésben Jarosław Leszek Wałęsa európai parlamenti képviselői feladatainak ellátásával;
            
         
               G.
            
            
               mivel Jarosław Leszek Wałęsa ezért nem európai parlamenti képviselői feladatait látta el;
            
         
               1.
            
            
               úgy határoz, hogy felfüggeszti Jarosław Leszek Wałęsa mentelmi jogát;
            
         
               2.
            
            
               utasítja elnökét, hogy azonnal továbbítsa ezt a határozatot és az illetékes bizottság jelentését Lengyelország illetékes hatóságának és Jarosław Leszek Wałęsának.
            
         
      (1)  101/63. sz. Wagner kontra Fohrmann és Krier ügy (EBHT 1964., 195. o.); 149/85. sz. Wybot kontra Faure és mások ügy (EBHT 1986., 2391. o.); T-345/05. sz. Mote kontra Parlament ügy (EBHT 2008., II-2849. o.); C-200/07. és C-201/07. sz. egyesített ügyek, Marra kontra De Gregorio és Clemente (EBHT 2008., I-7929. o.); T-42/06. sz. Gollnisch kontra Parlament ügy (az EBHT-ben még nem tették közzé) és C-163/10. sz. Patriciello ügy (az EBHT-ben még nem tették közzé
   
      (2)  T-345/05. sz. Mote kontra Parlament ügy (EBHT 2008., II-2849. o., 28. paragrafus)